	SAŽETAK KARAKTERISTIKA LIJEKA



1.	NAZIV VETERINARSKOG LIJEKA

Onsior 20 mg/ml rastvor za injekciju za mačke i pse


2. 	KVALITATIVNI I KVANTITATIVNI SASTAV

Svaki ml sadrži:

Aktivne supstance: 

robenakoksib          20 mg

Pomoćne supstance:

	Kvalitativni sastav pomoćnih supstanci i drugih sastojaka

	natrijum metabisulfit (E 223)

	makrogol 400

	etanol, anhidrovani

	poloksamer 188

	limunska kiselina, monohidrat

	natrijum hidroksid

	voda za injekcije



Bistra, bezbojna do blago obojena (ružičasta) tečnost.


3. 	KLINIČKI PODACI

3.1. 	Ciljne vrste životinja

Mačke i psi.

3.2. 	Indikacije za upotrebu, za svaku ciljnu vrstu

Za liječenje bola i upale povezanih sa ortopedskom hirurgijom ili hirurgijom mekih tkiva kod pasa.
Za liječenje bola i upale povezanih sa ortopedskom hirurgijom ili hirurgijom mekih tkiva kod mačaka.

3.3. 	Kontraindikacije

Ne upotrebljavati kod životinja koji pate od gastrointestinalnih ulceracija.
Ne upotrebljavati istovremeno sa kortikosteroidima ili drugim nesteroidnim antiinflamatornim ljekovima (NSAIL).
Ne upotrebljavati kod preosjetljivosti na aktivnu supstancu ili na bilo koju pomoćnu supstancu.
Ne upotrebljavati kod gravidnih životinja i životinja u laktaciji (vidjeti dio 3.7).

3.4. 	Posebna upozorenja 

Nema.

3.5. 	Posebne mjere predostrožnosti pri upotrebi lijeka

Posebne mjere predostrožnosti za bezbjednu upotrebu kod ciljne vrste životinja:
Bezbjednost veterinarskog lijeka nije utvrđena kod mačaka mlađih od 4 mjeseca i pasa mlađih od 2 mjeseca, kao ni kod mačaka ili pasa lakših od 2,5 kg tjelesne mase.

Upotreba kod životinja sa oštećenom funkcijom srca, bubrega ili jetre ili kod životinja koje su dehidrirane, hipovolemične ili hipotenzivne može uključivati dodatne rizike. Ako se upotreba ne može izbeći, ove životinje zahtijevaju pažljivo praćenje i terapiju tečnostima.

Koristite ovaj veterinarski lijek pod strogim veterinarskim nadzorom u slučajevima u kojima postoji rizik od nastanka gastrointestinalnih ulceracija, ili ako je životinja ranije pokazala netoleranciju na druge ljekove iz grupe NSAIL.

Posebna upozorenja za lica koja primjenjuju veterinarski lijek na životinjama
Operite ruke i izloženu kožu odmah nakon upotrebe lijeka.

U slučaju nehotičnog gutanja ili samoubrizgavanja, odmah potražite savjet ljekara i pokažite mu uputstvo za lijek ili pakovanje.

Kod trudnica, posebno blizu termina porođaja, slučajno injiciranje i produženo dermalno izlaganje povećavaju rizik od prevremenog zatvaranja duktus arteriozusa kod ploda.

Posebne mjere predostrožnosti za zaštitu životne sredine:
Nije primjenljivo.

3.6. 	Neželjeni događaji 

mačke:

	Često
(1 do 10 životinja / 100 tretiranih životinja):
	bol na mjestu primjene injekcije
poremećaj digestivnog trakta1 , dijareja1 , povraćanje1

	Povremeno
(1 do 10 životinja / 1 000 tretiranih životinja):
	krvava dijareja, krv u povraćenom sadržaju


1 Većina slučajeva je bila blagog intenziteta i povukla se bez liječenja.

psi:

	Često
(1 do 10 životinja / 100 tretiranih životinja):
	bol na mjestu primjene injekcije1
poremećaj digestivnog trakta2 , dijareja2 , povraćanje2

	Povremeno
(1 do 10 životinja / 1 000 tretiranih životinja):
	tamna  stolica 
smanjen apetit


1 Umjereno jak ili jak bol na mjestu primjene injekcije se javljao povremeno. 
2 Većina slučajeva je bila blagog intenziteta i povukla se bez liječenja.

Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Neželjeni događaj treba prijaviti, po mogućnosti preko veterinara, nosiocu dozvole za lijek, ili Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me. Odgovarajući podaci za kontakt se nalaze u uputstvu za lijek.




3.7. 	Upotreba tokom graviditeta, laktacije i nošenja jaja

Graviditet i laktacija:
Bezbjednost veterinarskog lijeka tokom graviditeta i laktacije nije utvrđena.

Plodnost:
Bezbjednost veterinarskog lijeka kod mačaka i pasa koji se koriste za priplod nije utvrđena.

3.8. 	Interakcija sa drugim ljekovima i drugi oblici interakcija

Ovaj veterinarski lijek se ne smije primjenjivati u kombinaciji sa drugim ljekovima iz grupe NSAIL ili glukokortikosteroidima. Prethodno liječenje drugim antiinflamatornim ljekovima može da dovede do dodatnih ili pojačanih neželjenih efekata, pa je prije početka liječenja ovim veterinarskim potrebno obezbijediti period bez liječenja takvim supstancama od najmanje 24 sata. Međutim, pri određivanju dužine ovog perioda treba uzeti u obzir farmakokinetička svojstva prethodno korišćenih ljekova.

Istovremena terapija sa ljekovima koji utiču na bubrežni protok, npr. diureticima ili inhibitorima angiotenzin konvertujućeg enzima (ACE inhibitori), zahtijeva kliničko praćenje. Kod zdravih mačaka ili pasa liječenih  sa i bez diuretika furosemida, istovremena primjena ovog veterinarskog lijeka sa ACE inhibitorom benazeprilom tokom 7 dana nije bila povezana sa negativnim efektima na koncentraciju aldosterona u plazmi (kod mačaka) ili urinu (kod pasa), aktivnost renina u plazmi niti na brzinu glomerularne filtracije. Nijesu dostupni podaci o bezbjednosti primjene u ciljnoj populaciji, niti podaci o efikasnosti kombinovane primjene robenakoksiba i benazeprila.

Pošto anestetici mogu uticati na perfuziju bubrega, treba razmotriti upotrebu parenteralne terapije tečnostima tokom operativnih zahvata da bi se smanjile potencijalne bubrežne komplikacije kada se ljekovi iz grupe NSAIL koriste perioperativno.

Treba izbjegavati istovremenu primjenu potencijalno nefrotoksičnih ljekova, jer može doći do povećanog rizika od bubrežne toksičnosti.

Istovremena upotreba drugih aktivnih supstanci koje imaju visok stepen vezivanja za proteine može da dovede do kompeticije sa robenakoksibom pri vezivanju i posljedično do toksičnih efekata.

3.9. 	Put primjene i doziranje 

Subkutana upotreba.

Dajte supkutano mačkama ili psima otprilike 30 minuta prije početka operativnog zahvata, na primjer, u vrijeme uvođenja u opštu anesteziju, u dozi od 1 ml na 10 kg tjelesne mase (2 mg/kg). Nakon operativnog zahvata kod mačaka, tretman se može nastaviti jednom dnevno, u istoj dozi i u isto vrijeme svakoga dana tokom najviše 2 dana. Nakon hirurgije mekih tkiva kod pasa, tretman se može nastaviti jednom dnevno u istoj dozi i u isto vrijeme svakoga dana tokom najviše 2 dana.

Naizmjenična upotreba ljekova Onsior tableta i Onsior rastvor za injekciju je ispitana studijama bezbjednosti na ciljnim vrstama životinja i pokazalo se da ih mačke i psi dobro podnose.

Onsior rastvor za injekciju ili tablete mogu se koristiti naizmjenično, u skladu sa odobrenim indikacijama i trajanjem upotrebe za svaki farmaceutski oblik. Liječenje ne bi trebalo da prelazi jednu dozu dnevno (bilo u obliku tablete ili rastvora za injekciju). Imajte na umu da preporučene doze za ove dvije formulacije mogu biti različite.

3.10.  Simptomi predoziranja (i odgovarajuće mjere u hitnim slučajevima i antidoti)

Kod zdravih mladih pasa starosti 6 meseci, subkutana primjena robenakoksiba jednom dnevno u dozama od 2 mg/kg (preporučena terapijska doza- RTD), 6 mg/kg (3 puta veća od RTD) i 20 mg/kg (10 puta veća od RTD) kroz ukupno 9 primjena tokom perioda od 5 nedelja (3 ciklusa od po 3 uzastopne dnevne injekcije) nije dovela do pojave znaka toksičnosti, uključujući toksičnost za gastrointestinalni trakt, bubrege ili jetru, niti je uticala na vrijeme krvarenja. U svim grupama, uključujući kontrolne, uočena je reverzibilna upala na mestu primjene injekcije, koja je bila izraženija u grupama koje su primale doze od 6 mg/kg i 20 mg/kg.

Kod zdravih mladih mačaka starosti 10 mjeseci, subkutano davanje robenakoksiba jednom dnevno u dozi od 4 mg/kg (dvostruka RTD) tokom 2 uzastopna dana i u dozi od 10 mg/kg (5 puta veća od  RTD) tokom 3 uzastopna dana nije dovelo do pojave znaka toksičnosti, uključujući znake gastrointestinalne, bubrežne ili jetrene toksičnosti, niti je uticala na vrijeme krvarenja. U obje dozne grupe su zabilježene reverzibilne, minimalne reakcije na mjestu primjene injekcije.

Naizmjenična upotreba ljekova Onsior tableta i Onsior rastvora za injekciju kod 4-mjesečnih mačaka pri dozama do 3 puta većim od maksimalne preporučene doze (2,4 mg, 4,8 mg i 7,2 mg robenakoksiba /kg tjelesne mase oralno i 2,0 mg, 4,0 mg i 6,0 mg robenakoksiba /kg tjelesne mase subkutano) rezultiralo je dozno-zavisnim povećanjem sporadičnog edema na mestu primjene injekcije, kao i do minimalne do blage subakutne/hronične upale potkožnog tkiva. U laboratorijskim studijama primijećen je porast QT intervala zavisnog od doze, smanjenje srčane frekvencije i odgovarajuća povećana brzina disanja. Nisu primijećeni relevantni efekti na tjelesnu masu, vrijeme krvarenja niti dokazi gastrointestinalne, bubrežne ili hepatične toksičnosti.

U studijama predoziranja sprovedenim kod mačaka, došlo je do dozno-zavisnog porasta QT intervala. Biološki značaj povećanih QT intervala izvan normalnih varijacija uočenih nakon predoziranja robenakoksibom nije poznat. Nisu primijećene promjene QT intervala nakon jednokratne intravenske primjene 2 mg/kg ili 4 mg/kg robenakoksiba kod anesteziranih zdravih mačaka.

Naizmjenična upotreba lijeka Onsior tableta i lijeka Onsior rastvor za injekciju kod pasa mješanaca pri dozama do 3 puta većem od maksimalne preporučene doze (2,0, 4,0 i 6,0 uz dodatnih 4,0, 8,0 i 12,0 mg robenakoksiba/kg tjelesne mase oralno i 2,0 mg, 4,0 mg i 6,0 mg mg robenakoksiba/kg tjelesne mase subkutano) rezultiralo je dozno zavisnim edemom, eritemom, zadebljanjem kože i ulceracijama kože na mjestu potkožne primjene i upalom, kongestijom ili krvarenjem u duodenumu, jejunumu i cekumu. Nije primijećen relevantni uticaj na tjelesnu masu, vrijeme krvarenja ili dokaz o toksičnosti za bubrege ili jetru.

Nakon jednokratne primjene 2 mg/kg robenakoksiba subkutano ili 2 ili 4 mg/kg intravenski kod zdravih pasa nijesu primijećene promjene krvnog pritiska niti elektrokardiograma. Povraćanje je zabilježeno 6 ili 8 sati nakon doziranja kod 2 od 8 pasa kojima je rastvor za injekciju primijenjen intravenski u dozi od 4 mg/kg.

Kao i kod drugih ljekova iz grupe NSAIL, predoziranje može izazvati gastrointestinalnu, bubrežnu ili hepatičnu toksičnost kod osjetljivih ili zdravstveno kompromitovanih životinja. Ne postoji specifičan antidot. Preporučuje se simptomatska i potporna terapija koja se sastoji od primjene sredstava za zaštitu gastrointestinalnog trakta i infuzije izotoničnog fiziološkog rastvora.

3.11.  Posebna ograničenja za upotrebu i posebni uslovi za upotrebu, uključujući ograničenja upotrebe antimikrobnih i antiparazitskih veterinarskih lijekova da bi se ograničio rizik od razvoja rezistencije

Nije primjenjivo.

3.12. Karenca

Nije primjenjivo.


4. 	FARMAKOLOŠKI PODACI

4.1.   ATCvet kod: QM01AH91

4.2. 	Farmakodinamika

Robenakoksib je nesteroidni antiinflamatorni lijek (NSAIL) iz klase koksiba. To je snažan i selektivan inhibitor enzima ciklooksigenaze 2 (COX-2). Enzim ciklooksigenaza (COX) je prisutan u dva oblika. COX-1 je konstitutivni oblik enzima i ima zaštitne funkcije, npr. u gastrointestinalnom traktu i bubrezima. COX-2 je inducibilni oblik enzima i odgovoran je za proizvodnju medijatora uključujući PGE2  koji izazivaju bol, upalu ili groznicu.

In vitro ispitivanje pune krvi kod mačaka, pokazalo je da robenakoksib ima približno 500 puta veću selektivnost za COX-2 ( IC50 0,058 μM ) u poređenju sa COX-1 ( IC50 28,9 μM ). In vivo, robenakoksib rastvor za injekciju je prouzrokovao značajnu inhibiciju aktivnosti COX-2 a nije bilo uticaja na aktivnost COX-1. Pri preporučenoj dozi (2 mg/kg) analgetički, antiinflamatorni i antipiretički efekti su pokazani u modelu zapaljenja, a u kliničkim ispitivanjima je robenakoksib smanjio bol i upalu kod mačaka koje su bile podvrgnute ortopedskom operativnom zahvatu ili operaciji na mekim tkivima.

Kod pasa je selektivnost robenakoksiba in vitro približno 140 puta veća za COX-2 ( IC50 0,04 μM ) u poređenju sa COX-1 ( IC50 7,9 μM). In vivo je robenakoksib rastvor za injekciju proizveo značajnu inhibiciju aktivnosti COX-2 a nije bilo uticaja na aktivnost COX-1. U dozama u rasponu od 0,25 do 4 mg/kg, robenakoksib je imao analgetičke, antiinflamatorne i antipiretičke efekte u modelu zapaljenja sa brzo nastupanje dejstva (1 h). U kliničkim ispitivanjima u preporučenoj dozi (2 mg/kg), robenakoksib je smanjio bol i upalu kod pasa koji su podvrgnuti ortopedskom operativnom zahvatu ili operaciji na mekim tkivima i smanjio potrebu za dodatnom (“rescue”) terapijom kod pasa koji nakon operativnog zahvata na  mekim tkivima.

4.3. 	Farmakokinetika

Apsorpcija
Maksimalne koncentracije robenakoksiba u krvi se brzo postižu nakon subkutane injekcije kod mačaka i pasa. Nakon primjene doze od 2 mg/kg postiže se Tmax od 1 sata (kod mačaka i pasa), Cmax od 1,464 ng/ml (kod mačaka) i 615 ng/ml (kod pasa), i AUC od 3,128 ng·h /ml (kod mačaka) i 2,180 ng·h /ml (kod pasa). Nakon subkutane primjene doze od 1 mg/kg sistemska bioraspoloživost je 69% kod mačaka i 88% kod pasa.

Distribucija
Robenakoksib ima relativno mali volumen distribucije (Vss) od 190 ml/kg kod mačaka i 240 ml/kg kod pasa) i u velikoj mjeri se vezuje za proteine plazme (>99%).

Biotransformacija
Robenakoksib se u velikoj mjeri metaboliše u jetri kod mačaka i pasa. Osim jednog laktamskog metabolita, ostali metaboliti kod mačaka ili pasa nijesu poznati.

Eliminacija
Robenakoksib se nakon intravenske primjene brzo eliminiše iz krvi (CL od 0,44 l/kg/h kod mačaka i 0,81 l/kg/h kod pasa) sa poluvremenom eliminacije t1/2 od 1,1 h kod mačaka i 0,8 h kod pasa. Nakon subkutane primjene, terminalno poluvrijeme eliminacije iz krvi iznosilo je 1,1 sat kod mačaka i 1,2 sata kod pasa.
Robenacokib se duže zadržava i u višim koncentracijama na mjestima upale nego u krvi.
[bookmark: _GoBack]Robenakoksib se uglavnom izlučuje putem žuči kod mačaka (⁓ 70%) i pasa (⁓ 65%), dok se preostali dio izlučuje preko bubrega. Ponovljena potkožna primjena u dozama od 2-20 mg/kg nije dovela do promjena u profilu krvi, nije zabilježena ni bioakumulacija robenakoksiba niti indukcija enzima. Bioakumulacija metabolita nije ispitivana. Farmakokinetika injekcionog robenakoksiba se ne razlikuje između mužjaka i ženki mačaka i pasa i linearna je u rasponu doza od 0,25-4 mg/kg kod pasa.




5. 	FARMACEUTSKI PODACI

5.1. 	Glavne inkompatibilnosti

U nedostatku studija kompatibilnosti, ovaj veterinarski lijek se ne smije miješati sa drugim veterinarskim ljekovima.

5.2. 	Rok upotrebe

Rok upotrebe veterinarskog lijeka upakovanog za prodaju: 3 godine.
Rok upotrebe nakon prvog otvaranja bočice: 28 dana.

5.3.	Posebno uputstvo za čuvanje lijeka

Čuvati u frižideru (2 °C – 8 °C). 
Tokom perioda upotrebe od 4 nedjelje nakon prvog probijanja čepa bočice, čuvanje u frižideru nije potrebno. Izbjegavajte unošenje kontaminacije. 
Bočicu čuvati u spoljašnjem pakovanju.

5.4. 	Vrsta i sastav unutrašnjeg pakovanja

Višedozna bočica od tamnog stakla koja sadrži 20 ml rastvora za injekciju, zatvorena gumenim čepom i zapečaćena aluminijumskim poklopcem. Jedna bočica upakovana u kartonsku kutiju.

5.5. 	Posebna upozorenja za odlaganje neiskorišćenog veterinarskog lijeka ili otpada koji je nastao prilikom upotrebe lijeka

Ljekovi se ne smiju bacati u otpadne vode ili kućni otpad.

Neiskorišćeni veterinarski lijek ili otpadni materijal nakon njegove upotrebe treba ukloniti, u skladu sa važećim propisima. Ove mjere pomažu zaštiti životne sredine.


6. 	NAZIV NOSIOCA DOZVOLE ZA LIJEK
	
Privatna veterinarska ustanova „Montvet“ Podgorica
Ilije Plamenca lamela 103 bb, Podgorica, Crna Gora


7. 	BROJ DOZVOLE ZA LIJEK

2040/26/47 - 10918


8. 	DATUM PRVE DOZVOLE ZA LIJEK

11.06.2026. godine


9. 	DATUM POSLEDNJE REVIZIJE SAŽETKA KARAKTERISTIKA LIJEKA

11.06.2026. godine


10.     KLASIFIKACIJA VETERINARSKOG LIJEKA

Veterinarski lijek se izdaje na veterinarski recept.


[bookmark: _Hlk73467306]Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ 
Internal

Internal

7 / 7

